Chilperik 1.
Store norske leksikon,Historie,Verdens historie og samtidshistorie,Europa,Frankrikes historie
Chilperik 1. var en frankisk konge. Han var sønn av Chlotar 1. I 561 ble han konge av Neustria, den nordvestlige delen av Frankerriket.
Chilperik drepte sin hustru Galsvintha for å gifte seg med sin elskerinne Fredegunde; dette førte til blodige feider med den drepte dronningens slekt helt til Chilperik selv ble myrdet under en jakt utenfor Paris.Av geistlige kilder fremstår Chilperik 1 som en tyrann og ingen venn av kirken; biskop Gregor av Tours kaller ham sin tids Herodes og Nero. Chilperik var imidlertid litterært dannet og skrev dikt på latin. Les mer i Store norske leksikon merovingere frankere Frankerriket Frankrikes historie – merovingertiden (482-751)